wickkiey/tamil-wikipedia-chunked huggingface dataset:
# தேசிய உணவுப் பாதுகாப்புச் சட்டம், 2013

**உணவுப் பாதுகாப்பு மசோதா** இந்திய நாடாளுமன்றத்தில் நிறைவேற்றப்பட்ட மசோதா ஆகும். பிரதமர் மன்மோகன் சிங் பிரதமராயிருக்கும் போது காங்கிரஸ் ஆட்சிக்காலத்தில் 2013 -ஆம் இந்திய நாடாளுமன்றத்தில் இது தாக்கல் செய்யப்பட்டது. இம்மசோதாவின் நோக்கம் *அனைவருக்கும் உணவு* என்பதாகும். நாடாளுமன்றத்தில் குரல் ஓட்டெடுப்பு மூலம் லோக் சபாவில் 26-ஆம் நாள் , ஆகஸ்டு மாதம் 2013 அன்று இரவு, 9:45 மணியளவில்இம்மசோதா நிறைவேறியது. ஆனால் எதிர்க்கட்சிகள் மற்றும் வேறு பல பிராந்தியக்கட்சிகள் இம்மசோதாவை எதிர்க்கின்றன. மாநிலங்களுக்கு அளிக்கப்படும் உணவு தானியங்களின் அளவு குறைக்கப்படும் என அவை அஞ்சுகின்றன. எதிர்க்கட்சியான பா.ஜா.க "மசோதாவில் உள்ள குறைகளை திருத்த வேண்டும். தேர்தலை கருத்தில் வைத்து தான் மத்திய அரசு மசோதாவை நிறைவேற்றுகிறது'' எனக் குறை கூறுகிறது.
# தேசிய உணவுப் பாதுகாப்புச் சட்டம், 2013

## பாலி - உலகவர்த்தக சபையின் அமைச்சர்கள் அளவிலான கூட்டம்

விளைபொருட்களின் விற்பனை மற்றும் இந்தியா போன்ற நாடுகளில் அளிக்கப்படும் மானியம் குறித்த விவாதம் 2013 டிசம்பர் 3ம் தேதி துவங்கி இந்தோனேஷியாவின் பாலி தீவில் நடைபெற்ற உலகவர்த்தக சபையின் அமைச்சர்கள் அளவிலான கூட்டத்தில் நடைபெற்றது.இந்திய அரசு அளிக்கும் மானியம் என்பது “சந்தையை சீர்குலைக்கும்” நடவடிக்கை என்றும், இத்தகைய நடவடிக்கை உலக வர்த்தக சபையின் அனுமதிக்கு உட்பட்டதல்ல என்றும் இக்கூட்டத்தில் சர்வதேச அளவில் கூக்குரல் எழுப்பப்பட்டுள்ளது.
# தேசிய உணவுப் பாதுகாப்புச் சட்டம், 2013

## பாலி - உலகவர்த்தக சபையின் அமைச்சர்கள் அளவிலான கூட்டம்

### உணவுப் பாதுகாப்பு மசோதாவிற்கு ஆதரவான வாதங்கள்

1. இந்திய நாட்டின் விவசாயத் துறையின் மொத்த உள்நாட்டு உற்பத்தியின் அளவில் 10 சதத்திற்கும் குறைவான தொகையே அரசு மானியமாக அளிக்கப்படுகிறது. அதே நேரத்தில், மொத்த உள் நாட்டு உற்பத்தியின் அளவில் சராசரியாக கிட்டத்தட்ட சரி பாதி அளவை மானியமாக தங்களது நாட்டு விவசாயத் துறைக்கு அமெரிக்காவும், ஐரோப்பிய யூனியனும் அளித்து வருகின்றன. குறைந்த விலையில் இடுபொருட்களை அளிப்பது மற்றும் விளைபொருளுக்கு குறைந்தபட்ச ஆதாரவிலை கொடுத்து கொள்முதல் செய்வது ஆகியனவற்றின் வாயிலாக இந்தியாவில் விவசாயிகளுக்கு மானியம் என்பது அளிக்கப்படுகிறது. பொருட்களின் விலையில் நுகர்வோருக்கு மானியம் அளிக்கப்படுகிறது. ஆனால், அமெரிக்க மற்றும் ஐரோப்பிய நாடுகளில் அளிக்கப்படும் மானியத்தின் பெரும்பகுதி, உற்பத்திக் காலத்தி லேயே விவசாயிகளுக்கு ரொக்கமாக அளிக் கப்பட்டுவிடுகிறது. 10 சதவீதத்திற்கும் குறைவான தொகையே பொருட்களின் விலை நிர்ணயிப்பில் மானியமாக அளிக்கப்படுகிறது.
1. அமெரிக்க, ஐரோப்பிய நாடுகளின் தொழிலாளர்களில் வெறும் 1 சதவீதம் பேர்தான் விவசாயத்தில் ஈடு படுகின்றனர். அதாவது வெறும் 4 லட்சம் அமெரிக்க குடும்பங்களே விவசாயத்தை சார்ந்து உள்ளன. ஆனால் இந்தியாவிலோ, 60 கோடிக்கும் மேற்பட்ட மக்கள் விவசாயத்தை சார்ந்து உள்ளனர். 4 லட்சம் பேருக்கு பணப்பட்டுவாடா செய்வதற்கான நடைமுறையும், 60 கோடிப் பேருக்கு பட்டுவாடா செய்யத் தேவைப்படும் நடைமுறையும் ஒரே மாதிரியாக இருந்திட முடியாது என்றும் வாதிடப்படுகிறது. நவம்பர் 1, 2016 முதல் தமிழகத்தில் அமல்படுத்தப்பட்டது.
# சூரதிச்சன்

**சூரதிஸ்ஸன்** என்பவன் இலங்கையின் அனுராதபுர இராசதானியை அனுராதபுரத்தை தலைநகராகக்கொண்டு கி.மு. 247 முதல் கி.மு. 237 வரை ஆண்ட மன்னனாவான். இவன் மூத்தசிவனின் சகோதரனும் பண்டுகாபயனின் இளைய மகனும் ஆவான். சேனன் மற்றும் குத்திகன் என்ற சோழ மன்னர்களால் சூரதிச்சன் கொல்லப்பட்டான். அதன் பின் இலங்கையை சேனன் மற்றும் குத்திகன் எனும் சோழர்கள் ஆண்டனர். இதுவே அனுராதபுரத்தை முதலாவதாக சோழர்கள் ஆண்ட சந்தர்ப்பமாகும். மீண்டும் பாண்டியர் ஆட்சி கி.மு. 215 தொடங்கியது.  
- ஆட்சியாளர் பட்டியல், இலங்கை
# சூரதிச்சன்

## வெளியிணைப்புகள்

- Kings & Rulers of Sri Lanka
- Codrington's Short History of Ceylon
# அசேலன்

**அசேலன்** (*Asela of Anuradhapura*) இலங்கையின் அனுராதபுர இராசதானியை, அனுராதபுரத்தை தலைநகராகக்கொண்டு கி.மு. 215 முதல் கி.மு. 205 வரை ஆண்ட மன்னனாவான். அசேலன் மூத்தசிவனின் மகன்களுள் இளையவனான். சேனன் மற்றும் குத்திகன் என்ற சோழர்களைக் கொன்று இலங்கையில் மீண்டும் பாண்டியர் ஆட்சியை கி.மு. 215 ஆம் ஆண்டில் நிலைநாட்டினான். ஆனால் மீண்டும் கி.மு. 205 அனுராதபுர இராசதானியை சோழ மன்னன் எல்லாளன், அசேலனைக் கொன்று அனுராதபுரத்தில் சோழர் ஆட்சியை மீண்டும் நிலைநாட்டினான்.
# இராமலிங்க விலாசம்

**இராமலிங்க விலாசம்** என்பது இந்திய ஒன்றியம், தமிழ்நாட்டின், இராமநாதபுரத்தில் உள்ள இராமநாதபுரம் அரண்மனை வளாகத்தில் வடகிழக்குப் பகுதியில் அமைக்கப்பட்டுள்ள அத்தானி மண்டபத்தின் பெயராகும். இந்த அத்தானி மண்டபம் 1674–1710 ஆம் ஆண்டுகளுக்கிடையில் இப்பகுதியை ஆண்ட இரகுநாத சேதுபதி என்கிற "கிழவன் சேதுபதியால்" கட்டப்பட்டது.  
இந்த அத்தானி மண்டபத்திற்கு இராமலிங்க விலாச தர்பார் என்று பெயர். இந்த மண்டபத்தில் தஞ்சாவூர் மராட்டிய அரசர்களின் ஐரோப்பியத் தொடர்புகள் பற்றிய சுவரோவியங்கள் இடம் பெற்றிருக்கின்றன. இந்த அரண்மனையில் இராமகிருஷ்ண பரமஹம்சரின் சீடரான விவேகானந்தர் 1886 ஆம் ஆண்டில் நடைப்பயணமாக வந்த பொழுது தங்கியுள்ளார். தற்போது இங்கு தொல்பொருள் அருங்காட்சியகம் ஒன்று அமைக்கப்பட்டு உள்ளது.
# இராமலிங்க விலாசம்

## வரலாறு

இது இரண்டு முகப்புத் தூண்களை உடைய பெரிய கட்டடமாக உள்ளது. இது 1970க்கும் 1993க்கும் இடைப்பட்ட காலத்தில் கட்டபட்டிருக்கலாம் என்று கருதப்படுகிறது. இது இரகுநாத சேதுபதி முதல் முத்து இரமலிங்க விசயரகுநாத சேதுபதிகள் பதின்மர் கொலுவீற்றிருந்து ஆண்ட அத்தானி மண்டபம் ஆகும். இடையில் 1772 சூன் 3 முதல் 1781 மார்ச் 7 வரை ஆற்காடு நவாப்பின் பிரதிநிதியான மார்ட்டினும், 1795 பெப்ரவரி 8 முதல் 1803 பெப்ரவரி 21வரை கிழக்கிந்திய கம்பெனியின் தண்டலரான (கலெக்டர்) பவுனி, லாண்டன், காலின்ஸ் ஜாக்சன், லூசிங்டன் ஆகியோரும் இம்மண்டபத்தில் இருந்து தம் பணிகளை செய்துவந்தனர். இம்மண்டபத்தின் மாடில் உள்ள அறையில்தான் தண்டலரான ஜாக்சனை வீரபாண்டிய கட்டபொம்மன் 1798 செப்டம்பர் 10ஆம் நாள் சந்தித்தார்.  
1803 சனவரி 21 முதல் 1947 இந்திய விடுதலைவரை ஆங்கிலேயருக்கு அடங்கிய பெருநிலக்கிழாராக (சமீன்தார்) ஒன்பது சேதுபதிகள் இம்மண்டபத்தில் இருந்து ஆட்சி செய்தனர். இந்த இடத்தில்தான் 1901ஆம் ஆண்டில் பரிதிமாற் கலைஞர் தனது *கலாவதி* என்னும் நாடகத்தை அரங்கேற்றினார். அமெரிக்கா சென்று திரும்பிய விவேகானந்தருக்கு வரவேற்பு அளிக்கபட்டது. மு. இராகவர், இரா. இராகவர் போன்ற தமிழறிஞர்களும் புலவர்களும் தமிழ்ப் பணியாற்றினர்.
சேதுபதி குடுப்பத்தினரின் சொத்தாக இது 1978ஆம் ஆண்டுவரை இருந்தது. அதன்பிறகு தமிழ்க தொல்லியில் துறையின் கட்டுப்பாட்டில் இது உள்ளது. இதில் ஒரு அருங்காட்சியகம் செயல்பட்டு வருகிறது. இந்த ஓவியங்களில் சேதுபதி மன்னர்களுக்கும், தஞ்சாவூர் மராத்திய மன்னர்களுக்கும் இருந்த அரசியல் உறவு, இராமாயண, பாகவத கதைகள், மன்னரின் பொழுதுபோக்குகள், மன்னரை ஐரோப்பியரான டச்சுக்காரர்கள் வந்து சந்தித்தல் போன்றவை சித்தரிக்கபட்டுள்ளன.
# இராமலிங்க விலாசம்

## இவற்றையும் காண்க

- இராமநாதபுரம் அரண்மனை
# மோண்ட் முறை

**மோண்ட் முறை** (*Mond process* அல்லது *carbonyl process*) என்பது தூய்மையற்ற கலப்பு நிக்கல் கூட்டுப் பொருட்களிலிருந்து கார்பனோரொக்சைடை (CO) பயன்படுத்தி தூய நிக்கலைப் பிரி்க்கும் வேதியியல் செயல்முறையாகும். இம்முறையை லுட்விக் மோண்ட் என்பவர் 1890 ஆம் ஆண்டில் கண்டுபிடித்தார்.  
கார்பனோரொக்சைட்டு நிக்கலுடன் இயல்பாகவே வினைப்பட்டு நிக்கல் கார்பொனைல் ஆக வளிம நிலையில் கிடைக்கிறது. நிக்கலின் இந்த இயல்பே மொண்ட் முறையில் பயன்படுத்தப்படுகிறது.  
மோண்ட் முறையில் மூன்று படிமுறைகள் உள்ளன:  
1. நிக்கல் ஒக்சைடு செயற்கை வளிமத்துடன் (syngas) 200&nbsp;°செ வெப்பநிலையில் தாக்கமடைந்து ஒக்சிசனை வெளியேற்றி, தூய்மையற்ற நிக்கலைத் தருகிறது. இதனுடன் இரும்பு, கோபால்ட் போன்ற மாசுக்கள் கலந்துள்ளன.  
:NiO (s) + H<sub>2</sub> (g) → Ni (s) + H<sub>2</sub>O (g)  
2. இந்த தூய்மையற்ற நிக்கல் மேலதிக கார்பனோரொக்சைட்டுடன் 50&ndash;60&nbsp;°C இல் தாக்கமடைந்து நிக்க கார்பனைல் கிடைக்கிறது. மாசுக்கள் திடப்பொருட்களாக வெளியேறுகின்றன.  
:Ni (s) + 4 CO (g) → Ni(CO)<sub>4</sub> (g)  
3. மேலதிக கார்பனோரொக்சைட்டு மற்றும் நிக்கல் கார்பனைல் கலவை 220&ndash;250&nbsp;°செ இற்கு வெப்பமாக்கப்படும் போது, நிக்கல் டெட்ராகார்பனைல் பிரிவடைந்து நிக்கலாகப் பெறப்படுகிறது:  
:Ni(CO)<sub>4</sub> (g) → Ni (s) + 4 CO (g)
# சாகித்திய அகாதமியின் இளம் எழுத்தாளர் விருது

**சாகித்திய அகாதமியின் இளம் எழுத்தாளர் விருது** அல்லது **யுவ புராஸ்கர்** (*Yuva Puraskar*) என்பது இந்திய அரசு அமைப்பான சாகித்திய அகாதமி, 35 வயதுக்கு உட்பட்ட இளம் எழுத்தாளர்களை ஊக்குவிக்கும் வகையில், ‘இளம் எழுத்தாளர்’ (யுவ புரஸ்கார்) எனும் தலைப்பில் வழங்கிச் சிறப்பிக்கும் விருது ஆகும். ஆண்டுதோறும் இருபத்தி நான்கு இந்திய மொழிகளில் படைப்புகளில் சிறந்த இளம் எழுத்தாளர்களுக்கு இந்த விருதுகள் வழங்கப்படுகின்றன. இந்திய மொழிகளில் வெளிவரும் கதை, கட்டுரை, கவிதை நூல்களுக்கு, மொழிகளின் வாரியாக வழங்கப்படுகிறது. ஒவ்வொரு மொழியிலும் வெளியான நூல்களில் கதை, கட்டுரை, கவிதை என்று ஏதாவது ஒரு நூலுக்கு இவ்விருது வழங்கப்படுகிறது. 2011-இல் நிறுவப்பட்ட இவ்விருது ரூ.50,000 ரொக்கமும் செப்புத் தகடும் பரிசாகக் கொண்டது.
# சாகித்திய அகாதமியின் இளம் எழுத்தாளர் விருது

## விருதை வென்றவர்கள் (தமிழ்)

1. 2011 எம். தவசி - *சேவல்கட்டு - புதினம்*
1. 2012 மலர்வதி (இ. மேரி பிளாரா) - *துப்புக்காரி*
1. 2013 கதிர் பாரதி - *மெசியாவுக்கு மூன்று மச்சங்கள் - கவிதைகள்*
1. 2014 ஆர். அபிலாஷ் - *கால்கள் - புதினம்*
1. 2015 வீரபாண்டியன் - *பருக்கை - புதினம்*
1. 2016 லட்சுமி சரவணக்குமார் - *கானகன் - புதினம்*
1. 2017 ஜெ. ஜெயபாரதி (மனுஷி) - *ஆதிக் காதலின் நினைவுக் குறிப்புகள் - கவிதைகள்*
1. 2018 சுனீல் கிருஷ்ணன் - அம்பு படுக்கை (சிறுகதைத் தொகுப்பு)
1. 2019 சபரிநாதன் - வால் (கவிதை தொகுப்பு)
1. 2020 சக்தி - மரநாய் (கவிதைத் தொகுப்பு)
1. 2021 கார்த்திக் பாலசுப்பிரமணியன் - நட்சத்திரவாசிகள் (புதினம்)
1. 2022 ப. காளிமுத்து - தனித்திருக்கும் அரளிகளின் மதியம் (சிறுகதைத் தொகுப்பு)
1. 2023 ராம் தங்கம் - திருக்கார்த்தியல் (சிறுகதைத் தொகுப்பு)
1. 2024 லோகேஷ் ரகுராமன் - விஷ்ணு வந்தார் (சிறுகதைத் தொகுப்பு)
# சரக சம்ஹிதை

**சரக சம்ஹிதை** என்பது ஒரு மருத்துவ நூலாகும். சரகரின் குரு அக்னிவேஷர் இயற்றிய மருத்துவ நூலைத் தொகுத்து உருவாக்கப்பட்டதே சரக சம்ஹிதை. சரகர் முடிக்காத பகுதிகளை த்ருடபலா பூரணம் செய்தார் என்று சம்ஹிதையின் சில அத்தியாயங்களின் இறுதியில் குறிப்பிடப்பட்டுள்ளது. ஆக, வெவ்வேறு காலகட்டத்தை சேர்ந்த அக்னிவேஷர், சரகர், த்ருடபலர் என மூவர் சரக சம்ஹிதையின் உருவாக்கத்தில் பங்களிப்பாற்றியுள்ளார்கள் என வரலாற்றாய்வாளர்கள் தெரிவிக்கிறார்கள்.
# சரக சம்ஹிதை

## நூலைப்பற்றி

சரகர் எனும் சொல் சர எனும் சம்ஸ்க்ருத வேர்சொல்லில் இருந்து உருவானது, சர என்றால் அலைந்து திரிந்தல் (சரியான சொல் நடமாட்டம், வழிதல் ) எனப் பொருள் கொள்ளலாம், நாடெங்கும் தேசாந்திரியாக அலைந்து திரிந்ததால் அமைந்த காரணப்பெயர்தான் சரகர். எட்டு பிரிவுகளில் 120 அத்தியாயங்களை உள்ளடக்கியது இந்த நூல். மருத்துவ நூல் என்று குறுக்கிவிட முடியாத அளவிற்கு தன்னளவில் விரிவானது, பிரபஞ்சம் உருவாவதில் தொடங்கி, கரு உருவாதல், மாதாமாதம் அது கொள்ளும் வளர்ச்சிகள் மற்றும் மாற்றங்களை பற்றி, நோய்மையை பற்றி, நோய் தீர்க்கும் வழிமுறைகளைப் பற்றி, பிணி அண்டாதிருக்கும் வழிமுறைகளைப் பற்றி, மரண குறிகளை பற்றி, அன்றாட செயல்விதிகளை பற்றி, உணவு பழக்கங்களை பற்றி, உணவின் குணம் பற்றி, மண் பற்றி, இயற்கையைப் பற்றி, கால சுழற்சி பற்றி என வாழ்க்கையின் அனேக துறைகளை உள்ளடக்கியது இந்நூல். இந்த எட்டு பிரிவுகளில் சிகிச்சை பிரிவு சரகரின் சிறப்பு என்று பிற்காலத்தில் வந்த பல உரையாசிரியர்கள் குறிப்பிடுகின்றனர்.
# சரக சம்ஹிதை

## வரலாற்றாய்வாளர்களின் கருத்து

சரகரின் காலகட்டம் சார்ந்து பல குழப்பங்கள் இன்றும் நீடிக்கிறது. ஆயுர்வேதத்தின் முப்பெரும் நூல்கள் என்று சரக சம்ஹிதை, சுசுருத சம்ஹிதை மற்றும் வாக்பட்டரின் அஷ்டாங்க ஹ்ருதயத்தை குறிப்பிடுவார்கள். இதில் அஷ்டாங்க ஹ்ருதயம் எட்டாம் நூற்றாண்டைச் சேர்ந்தது என்பது ஓரளவிற்கு நிறுவப்பட்டுள்ளது, இன்று கிடைக்கும் சரக சம்ஹிதை சுசுருதரின் காலத்திற்கு பின்னர் திருடபலரால் தொகுக்கப்பட்டது பொ.ஊ. இரண்டாம் நூற்றாண்டிலிருந்து நான்காம் நூற்றாண்டிற்குள் உள்ள காலகட்டத்தைச் சேர்ந்தது இந்நூல் என்று நம்பப்படுகிறது. சரகரின் சம்ஹிதையும், அதன் மூலமான அக்னிவேஷரின் சம்ஹிதையும் பௌத்த காலகட்டத்திற்கு முன்பானவையாக இருக்கலாம் என்று வரலாற்றாய்வாளர்கள் தெரிவிக்கிறார்கள்.
# வீராசாமி ரிங்காடு

சர் **வீராசாமி ரிங்காடு** (*Veerasamy Ringadoo*, 20 அக்டோபர் 1920 &ndash; 9 செப்டம்பர் 2000) மொரிசியசு நாட்டின் ஆளுனராக 1986 முதல் 1992 ஆம் ஆண்டு குடியரசு ஆகும் வரையில் பதவியில் இருந்தவர். ரிங்காடு மொரிசியசின் குடியரசுத் தலைவராக 1992 பிற்பகுதி வரை பதவியில் இருந்தார். தமிழரான வீராசாமி இந்து மதத்தவர். 1937 ஆம் ஆண்டில் தமிழர் கூட்டமைப்பு (League of Tamils) என்ற அமைப்பை ஆரம்பித்தார்.  
வீராசாமி மொரிசியசு நாட்டின் நிதி அமைச்சராகப் பதவியில் இருந்த போது 1975 ஆம் ஆண்டில் பிரித்தானிய அரசு இவருக்கு சர் பட்டம் வழங்கிக் கௌரவித்தது.
# ரிச்சார்ட்சன் சமன்பாடு

**ரிச்சார்ட்சன் சமன்பாடு** (*Richardson's equation*) வெப்ப மின்னணு உமிழ்வில் மின்னோட்ட அடர்த்திக்கும், வெப்ப உமிழ்வுப் பொருளின் விடுப்பாற்றல், மற்றும் வெப்பநிலை (T) ஆகியவற்றுக்கும் இடையேயான தொடர்பை விளக்குகிறது. இச்சமன்பாடு ரிச்சார்ட்சன்-துஷ்மன் சமன்பாடு ("Richardson–Dushman equation") எனவும் அழைக்கப்படுகிறது.  
ஒரு உலோகக் கம்பியினை அல்லது பரப்பினை சூடாக்கும்போது இப்பரப்பிலிருந்து வெப்ப அயனிகள் வெளிப்படுகின்றன. அலகுப் பரப்பிலிருந்து ஆவியாக வெளிப்படும் இலத்திரன்களின் எண்ணிக்கை, அதனுடைய தனி வெப்பநிலையைப் பொறுத்திருக்கிறது. இறிச்சர்ட்சன் சமன்பாடு இவ்வகை அயனி மின்சாரத்தின் அளவைப் பொறுத்த ஒன்றாகும்.  
1901 ஆம் ஆண்டில் ஓவன் விலன்சு ரிச்சார்ட்சன் என்பவர் தனது பரிசோதனைகளின் முடிவுகளை வெளியிட்டார். வெப்பமாக்கப்பட்ட உலோகக் கம்பியில் இருந்து பெறப்படும் மின்னோட்டம் கம்பியின் வெப்பநிலைக்கு அடுக்குக்குறி விகிதத்தில் தங்கியிருக்கும். பின்னர் அவர் உமிழ்வு விதிக்கு கணித சமன்பாட்டைத் தந்தார்:  
:<math>A_0 = {4 \pi m k^2 e \over h^3} = 1.20173 \times 10^6\,\mathrm{A\,m^{-2}\,K^{-2}}</math>  
இங்கு *m*, &minus;*e* என்பன இலத்திரனின் திணிவு, மற்றும் அடிப்படை மின்னூட்டம் ஆகும், *h* பிளாங்கின் மாறிலி ஆகும்.
# சௌராட்டிர மேல்நிலைப் பள்ளி, மதுரை

**சௌராட்டிர மேல்நிலைப் பள்ளி** மதுரை மாநகரின் மையப்பகுதியில் காமராசர் சாலையில் அமைந்துள்ளது. சௌராட்டிர மொழி பேசும் மொழிவாரிச் சிறுபான்மை சௌராட்டிர சமுகத்தவரால் நடத்தப்படும் இப்பள்ளி சௌராட்டிர சமுக மக்களின் பண்பாடு, மற்றும் நாகரிகத்தின் சின்னமாக திகழ்கிறது. தற்போது இப்பள்ளியில் 3500 மாணவர்கள் படித்து வருகின்றனர்.
# சௌராட்டிர மேல்நிலைப் பள்ளி, மதுரை

## வரலாறு

1886ஆம் ஆண்டில் மதுரை நகரின் கிழக்குப்பகுதியில் உள்ள, இராமநாதபுரம் சாலையில் (தற்போது காமராசர் சாலை என்று பெயரிடப்பட்டுள்ளது) இருந்த தொப்பே. பெல்லய்யர் சத்திரத்தில், கந்தாள்ளு. ரெ. சுந்தரராஜபாகவதர் தலைமையில் இருந்த கல்விக் குழு, சௌராட்டிர துவக்கப் பள்ளி துவக்கப்பட்டது. பின்னர் 1900ஆம் ஆண்டில் **கெண்டேன். கே. எஸ். பி. நன்னுசாமி பாகவதவர்** தமது சொந்த கட்டிடத்தை, சௌராட்டிர துவக்கப் பள்ளி அவ்விடத்தில் நிலையாக நடைபெற நன்கொடையாக வழங்கினார். இத்துவக்கப் பள்ளியை
“**கெண்டென் பொள்டம்**” என்று சௌராட்டிர சமூக மக்கள் இன்றளவும் சிறப்பாக அழைப்பர்.  
பள்ளியில் மாணவர்கள் எண்ணிக்கை பெருகவே, தெற்குமாசிவீதியில், திருமலை நாயக்கர் மன்னரின் இசை மன்றமாக விளங்கிய *நவபத்கானா* எனும் பழைய கட்டிடத்தை அன்றைய ஆங்கிலேய அரசிடமிருந்து ஐயாயிரம் ரூபாய் விலைக்கு வாங்கி, 1892ஆம் ஆண்டு அவ்விடத்தில் புதிய துவக்கப்பள்ளி தொடங்கப்பட்டது.  
1895ஆம் ஆண்டு முதல் இப்பள்ளியின் நிர்வாகப் பெறுப்பு மதுரை சௌராட்டிர சபையின் கீழ் வந்தது. 1898ஆம் ஆண்டில் இந்த துவக்கப் பள்ளி இடைநிலைப் பள்ளியாக நிலை உயர்த்தப்பட்டது. 1900ஆம் ஆண்டில் உயர்நிலைப் பள்ளியாக உயர்ந்தது. இவ்வுயர்க்கு காரணமாக விளங்கியவர்களில் புளியடி. முனிநாகேந்திர பாகவதர், மாணிக்கா. இராம. சங்கரநாராயணய்யர், கந்தாள்ளு. வெ. இலட்சுமணய்யர், கே. எஸ். பி. நன்னுசாமி பாகவதர் மற்றும் கே. எஸ். சேசய்ய பாகவதர் குறிப்பிடத்தகுந்தவர்கள்.
# சௌராட்டிர மேல்நிலைப் பள்ளி, மதுரை

## வரலாறு

### 1900இல் பள்ளியின் நிர்வாகக் குழு

மதுரை சௌராட்டிர சபையினரால் நியமிக்கப்பட்ட கே. டி. இலக்குமண பாகவதர் செயலாளராக கொண்ட, எல். கே. துளசிராம், கே. வி. இராமாச்சாரி, கே. எஸ். பி. நன்னுசாமி பாகவதர், என். கே. இராமலிங்கய்யர், ஆகியவர்கள் கொண்ட நிர்வாகக்குழு, 1900ஆம் ஆண்டு முதல் பள்ளியின் நிர்வாகத்தை திறம்பட நடத்தினர்.
# சௌராட்டிர மேல்நிலைப் பள்ளி, மதுரை

## வரலாறு

### உயர்நிலைப் பள்ளியாக தரம் உயர்வு

மாணவர்கள் எண்ணிக்கை உயரவே இடப்பற்றாக்குறை ஏற்பட்ட காரணத்தினால், 1901ஆம் ஆண்டு, ஆகத்து மாதத்தில் மேங்காட்டுப் பொட்டல், எட்வர்டு பூங்கா (இன்றைய ஜான்சிராணி பூங்கா) (நியு சினிமா திரைஅரங்கு) அருகில் இருந்த கட்டிடத்தை, அருளம்மாள் அந்தோணியிடமிருந்து ரூபாய் ஐயாயிரத்தி அறுநூறுக்கு வாங்கி, நவபத்கானாவில் இருந்த பள்ளியை புதிய கட்டிடத்திற்கு மாற்றினர்.  
நவபத்கானாவில் இருந்த கட்டிடம் கிளைப் பள்ளியாக செயல்பட்டது. 1903ஆம் ஆண்டு முதல் இப்பள்ளி முழு அளவில் உயர்நிலைப்பள்ளியாக தகுதி பெற்றது. பின் அரசின் தற்காலிக தகுதி இப்பள்ளிக்கு கிடைத்த பின்பு, 1904ஆம் ஆண்டில் முதன்முதலாக மாணவர்கள் பள்ளி இறுதித் தேர்வான மெட்ரிக்குலேசன் தேர்வுக்கு அனுப்பப்பட்டனர்.
# சௌராட்டிர மேல்நிலைப் பள்ளி, மதுரை

## வரலாறு

### பள்ளி கல்விக் குழு

உயர்நிலைப் பள்ளியின் தேவைகள் தொடர்ந்து பெருகப் பெருக, சிக்கலான நேரங்களில் நிலைமையை சமாளிக்க 1906இல் பத்து பேர் கொண்ட கல்விக்குழு அமைக்கப்பட்டது. பள்ளிக் கல்விக்குழுவின் மேலாளராக 1. எல். கே. துளசிராம் மற்ற உறுப்பினர்களாக 2. கே. வி. இராமாச்சாரி, 3. கே. எஸ். சேஷய்ய பாகவதர், 4. கே. டி. இலக்குமண பாகவதர், 5. கே. எஸ். பி. நன்னுசாமி பாகவதர், 6. அல்லு. சொக்கய்யர், 7. என். கே. இராமலிங்கம், 8. என். எம். ஆர். பாலுசாமி அய்யர், 9. சி. எம். வெங்கடாசலபதி அய்யர், 10. எஸ். பி. நாகேசுவர அய்யர் ஆகியவர்களின் நிர்வாகத்தில் பள்ளி செயல்பட்டது.
# சௌராட்டிர மேல்நிலைப் பள்ளி, மதுரை

## புதுப் பொலிவுடன் சௌராட்டிர உயர்நிலைப் பள்ளி கட்டிடம்

மதுரை சௌராஷ்ட்ர சபையின் கீழ் இருந்த இப்பள்ளியின் நிர்வாகம், 1911இல் அமைக்கப்பட்ட சௌராட்டிர உயர்நிலைப் பள்ளிக் குழுவின் கீழ் வந்தது.  
மாணவர்களின் எண்ணிக்கை பெருகவே, 1911இல் மதுரை, இராமநாதபுரம் சாலையில் (காமராசர் சாலை) இருந்த மதுரை நகராட்சிக்கு சொந்தமான இடத்தை முப்பதாயிரம் ரூபாய்க்கு வாங்கி, 1917இல் பள்ளிக்கட்டிடம் கட்ட அடிக்கல் நாட்டப்பட்டது. கட்டிட நிதிக்காக சமுக மக்களிடம் நன்கொடை பெற்று, ரூபாய் 1,50,000/- செலவில் புதிய பள்ளிக் கல்கட்டிட திறப்பு விழா 17. 01. 1929இல் நடந்தது. மதுரை, திருநகரில் உள்ள சீதாஇலக்குமி ஆலைத் தலைவர் சி. எஸ். இராமாச்சாரி, வழங்கிய நன்கொடை மூலம், பள்ளியின் முதன்மை கல்கட்டிடத்தின் முதல் மாடியில *சீதாஇலக்குமி கூட்ட அரங்கம்* (Meeting Hall) கட்டப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் குறிக்கோளுரை

இப்பள்ளியின் *குறிக்கோளுரை* (Motto of the School) *பிறர்க்கு வாழ்* என்பதே. பள்ளியின் முதன்மை கல் கட்டிடத்தின் நுழைவாயின் மேற்புற முகப்பில் கல்விக் கடவுளான சரசுவதி தேவியின் திருவுருவசிலை அமைக்கப்பட்டு, அதன் மேல் *பிறர்கு வாழ்* எனும் பள்ளியின் குறிக்கோளுரை பொறிக்கப்பட்டு, அதனடியில் ஆங்கிலத்தில் *Live for Others* என குறிப்பிடப்பட்டுள்ளது.
# சௌராட்டிர மேல்நிலைப் பள்ளி, மதுரை

## 1904ஆம் ஆண்டில் மாணவர்களுக்கு இலவச மதிய உணவுத் திட்டம்

இந்தியத் துணைக் கண்டத்திலே முதன் முதலாக பள்ளியில் பயிலும் ஏழை மாணவர்களுக்கு இலவச மதிய உணவு திட்டத்தை இப்பள்ளி 1904ஆம் ஆண்டு முதல் சமுக கொடையாளர்களிடமிருந்து நன்கொடைகள் பெற்று செயல்படுத்தியது. தற்போது இலவச மதிய உணவு திட்டத்தின் கீழ் 1250 மாணவர்கள் பயனடைந்து வருகிறார்கள்.
# சௌராட்டிர மேல்நிலைப் பள்ளி, மதுரை

## 1904ஆம் ஆண்டில் மாணவர்களுக்கு இலவச மதிய உணவுத் திட்டம்

### காலைச் சிற்றுண்டித் திட்டம்

தொலைதூரத்தில் இருந்து வரும் மாணவர்களின் நலன் கருதி அமெரிக்கா வாழ் சௌராட்டிரர்கள் மற்றும் உள்ளூர் சமுக வள்ளல்களின் நிதி உதவியுடன் 2003ஆம் ஆண்டு தொடக்கம் முதல் மாணவர்களுக்கு காலைச் சிற்றுண்டி வழங்கப்பட்டு வருகிறது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

மாணவர்களின் அறிவு மற்றும் உடல் வளுவிற்காக 1934இல் அறிவியல் கூடங்களுக்கு தேவையான கருவிகளும் வாங்கப்பட்டும் மற்றும் விளையாட்டு அரங்குகளும் கட்டப்பட்டன. பள்ளியின் இடவசதிக்காக, பள்ளியின் கிழக்குப் பகுதியில் இருந்த சோமலிங்காபுரம் பகுதி ரூபாய் 45,500 செலவில் வாங்கப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

### பொன் விழா கட்டிடம் (ஜானகிராம் அரங்கம்)

பள்ளி மாணவர்கள் எண்ணிக்கை பெருகவே, பள்ளியில் புதிய வகுப்பறைகள் கட்ட வேண்டிய சூழ்நிலையில் பள்ளியின் கௌரவச் செயலாளராக இருந்த பி. எஸ். ஏ. கிருட்டிணய்யரின் விடா முயற்சியால் சமுக தர்ம சிந்தனையாளர்களிடம் ஒன்றை இலட்சம் ரூபாய நன்கொடை ஈட்டி, 1954ஆம் ஆண்டில் தமிழக முதல்வர் காமராசரால் புது கட்டிடம் கட்ட கட்டிட அடிக்கல் நாட்டப்பட்டது. பெரிய அரங்கத்துடன் கூடிய 12 வகுப்பறைகள் கட்டப்பட்டது. இக்கட்டிடம் பொன்விழா கட்டிடமாக கருமுத்து தியாகராசர் தலைமையில் 26-01-1957இல் திறப்புவிழா நடைபெற்றது. ’கூட்ட அரங்கம்’ கட்ட நன்கொடை அளித்த கே. எல். என். ஜானகிராம் அவர்கள் பெயரால், *ஜானகிராம் ஹால்* எனும் பெயர் கூட்ட அரங்கத்திற்கு சூட்டப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

### ஹார்வி நூலக கட்டிடம்

மாணவர்களின் பொது அறிவை வளர்க்கும் பொருட்டு மதுரை *ஹார்வி மில்* உரிமையாளர் பெயரில் *ஹார்வி* நூலக கட்டிடம் திறக்கப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

### திறந்த வெளி கலை அரங்கம்

மோர்கொண்டா. இராம. நரசிம்மய்யர்-சரசுவதி தம்பதியரின் நன்கொடையால் கட்டப்பட்ட திறந்த வெளி கலை அரங்கம் (*மோர்கொண்டா. நரசிம்மய்யர் கலை அரங்கம்*) அமைக்கப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

### பகலுணவுத் திட்டத்திற்கு புதிய கட்டிடம்

இலவச பகலுணவு திட்டத்திற்கு மாணவர்கள் அமர்ந்து உண்ண பெரிய கட்டிடம் தேவைப்பட்டதால், புதிய பகலுணவு கட்டிடத்தை 1966ஆம் ஆண்டில், ஞானி. இராமாச்சாரி வழங்கிய நன்கொடையால், (*ஞானி. இராமாச்சாரி மதிய உணவு கட்டிடம்*) கட்டப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

### தொழில் கல்வி பிரிவுகள் மற்றும் புதிய கட்டிடங்கள்

பள்ளியில் துணி நூல் தொழினுட்பம் (Textile Technology), இயந்திரவியல் (Mechanical) மற்றும் அமைச்சுப் பணி பயிற்சி(Secretarial Course) ஆகிய மூன்று தொழிற்கல்வி பிரிவு வகுப்புகள் தொடங்கப்பட்டது. துணிநூல் தொழில் நுட்ப கல்விக்கு *டி. பி. கிருட்டிணய்யர் நினனவு துணிநூல் தொழில் நுட்ப கட்டிடம்* கட்டப்பட்டது. ஸ்ரீபிரசன்ன வெங்கடேசுவரா தட்டச்சு பயிற்சி மையமும் தொடங்கப்பட்டது. *கே. எல். நாகசாமி அய்யர் நினைவு இயந்திரவியல் கட்டிடம்*, இயந்திரவியல் தொழிற்கல்வி பயிலும் மாணவர்களுக்காக தொடங்கப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் தொடர் விரிவாக்கப் பணிகள்

### நவீன உடற்பயிற்சிக் கூடம்

மாணவர்களின் உடல் வலு ஏற்றம் பெற, சமுக வழக்கறிஞர் *ஆர். எஸ். சுந்தரராமன்-சீதாஇலக்குமி அம்மாள் நினைவுநவீன உடற் பயிற்சிக் கூடம் கட்டப்பட்டது. *அல்லு. சுப்ரமணியன்'' வழங்கிய நன்கொடையில் இதே கட்டிடத்தில் முதல் மாடியில் மேசைப் பந்தாட்ட விளையாட்டரங்கம் அமைக்கப்பட்டது.
# சௌராட்டிர மேல்நிலைப் பள்ளி, மதுரை

## ஆசிரியர்கள் காலனி

1958ஆம் ஆண்டில், பள்ளி ஆசிரியர்களின் நலனை முன்னிட்டு, சி. எம். வி. கிருட்டிணமாச்சாரி, என். எம். ஆர். மகாதேவன் மற்றும் ஜெ. கே. இராமமூர்த்தி ஆகியவர்களின் முயற்சியால் வண்டியூர் மாரியம்மன் தெப்பக்குளம் அருகில் உள்ள அனுப்பானடியில் வீட்டடி மனைகள் வாங்கப்பட்டு சௌராட்டிர பள்ளி ஆசிரியர்கள் குடியிருப்பு உருவாக்கப்பட்டது.
# சௌராட்டிர மேல்நிலைப் பள்ளி, மதுரை

## வைர விழா

இப்பள்ளி அறுபது ஆண்டுகள் நிறைவு அடைந்த, வைரவிழா 1966ஆம் ஆண்டில் கொண்டாடப்பட்டது. அன்றைய தமிழக முதல்வர், எம். பக்தவச்சலம், தமிழக ஆளுநர் பொறுப்பில் இருந்த சென்னை உயர்நீதி மன்ற நீதியரசர். பி. சந்திர ரெட்டி ஆகியவர்கள் கலந்து கொண்டு விழாவினை சிறப்பு செய்தனர்.
# சௌராட்டிர மேல்நிலைப் பள்ளி, மதுரை

## பவள விழா

இப்பள்ளி 1978ஆம் ஆண்டில் மேல்நிலைப் பள்ளியாக தரம் உயர்ந்தது. பள்ளியின் பவளவிழா, தமிழ்நாடு அரசு தமிழக முதல்வர் எம். ஜி. ஆர்., தலைமையில் 09-07-1979ஆம் நாளில் சிறப்பாக நடைபெற்றது.
# சௌராட்டிர மேல்நிலைப் பள்ளி, மதுரை

## நூற்றாண்டு விழா

இப்பள்ளியின் நூற்றாண்டு விழா (1904-2004) பள்ளியின் தலைவர் எம். ஆர். சங்கரன் முன்னிலையில், பள்ளியின் தாளாளர் ஏ. கே. இராமமூர்த்தி தலைமையில் 05-10-2007 அன்று நடைபெற்றது. விழாவை சிறப்பிக்கு பொருட்டு பள்ளி நூற்றாண்டு விழா மலர் வெளியிடப்பட்டது. பள்ளியின் மேம்பாட்டிற்காக கடினமாக உழைத்த சமுக சிந்தனையாளர் எல். கே. துளசிராம் அவர்களின் முழு உருவ வெண்கலச் சிலை திறந்து வைக்கப்பட்டது. மேலும் நூற்றாண்டு விழா நினைவு கட்டிடத்திற்கு அடிக்கல் நாட்டப்பட்டது.
# சௌராட்டிர மேல்நிலைப் பள்ளி, மதுரை

## பள்ளியின் நூற்றாண்டு விழா கட்டிட திறப்பு விழா

பள்ளியின் நூற்றாண்டு விழா (1904-2004) கட்டிடத்தை, பள்ளியின் தாளாளர் ஏ. கே. இராமமூர்த்தி தலைமையில், பள்ளியின் தலைவர் எம். ஆர். சங்கரன் முன்னிலையில் சென்னை, மைலாப்பூர், இராமகிருஷ்ணா மடத்தின் தலைவர் கௌதமானந்தஜி 03-12-2010 அன்று திறந்து வைத்தார்.↑
# சௌராட்டிர மேல்நிலைப் பள்ளி, மதுரை

## மாணவர்களுக்கான நாட்டு நலப்பணித் திட்டங்கள்

இப்பள்ளியில் தேசிய மாணவர் படை 1955ஆம் ஆண்டு முதல் செயல்பட்டு வருகிறது. பிற பள்ளிகளில் இல்லாத அளவில் தேசிய மாணவர் படையில் இரண்டு தரைப்படை பிரிவுகளும், ஒரு கப்பல்படை பிரிவும், ஒரு விமானப்படை பிரிவும் உள்ளது. மேலும் மாணவர்களை சமூகப்பணியில் ஈடுபடுத்தும் நோக்கில், மூன்று சாரணர் படைகள் அமைப்பும் மற்றும் ஒரு திரிசாரணர் படை, நாட்டு நலப்பணித் திட்டம், இளையோர் செஞ்சிலுவைச் சங்கம் ஆகிய மாணவர் அமைப்புகள் செயல்படுகிறது.
# சௌராட்டிர மேல்நிலைப் பள்ளி, மதுரை

## நல்லாசிரியர் விருது பெற்ற ஆசிரியர்கள்

### தேசிய நல்லாசிரியர் விருது பெற்ற ஆசிரியர்கள்

இந்திய அரசின் தேசிய நல்லாசிரியர் விருது பெற்று பள்ளிக்கு பெருமை சேர்த்த ஆசிரியர்கள்
- எஸ். கே. குப்புசாமி, தலைமை ஆசிரியர் சௌராட்டிர உயர்நிலைப்பள்ளி, காமராசர்சாலை, மதுரை 625009.
- கே. வி. கோவிந்தன், தலைமை ஆசிரியர், சௌராட்டிர துவக்கப் பள்ளி, கீழவெளி வீதி, மதுரை 625001
# சௌராட்டிர மேல்நிலைப் பள்ளி, மதுரை

## நல்லாசிரியர் விருது பெற்ற ஆசிரியர்கள்

### மாநில நல்லாசிரியர் விருது பெற்ற ஆசிரியர்கள்

தமிழ்நாடு அரசின் மாநில நல்லாசிரியர் விருது பெற்று, பள்ளிக்கு பெருமை சேர்த்த ஆசிரியர்கள்.
- ஆர். கே. வெங்கட்ராமன், தலைமை ஆசிரியர்
- பி. ஆர். இராசாராம், பட்டதாரி ஆசிரியர்
- கே. ஜி. இராமமூர்த்தி, பட்டதாரி ஆசிரியர்
- ஆர். கிருட்டிணராசன், பட்டதாரி ஆசிரியர்
# சௌராட்டிர மேல்நிலைப் பள்ளி, மதுரை

## சாரணர் இயக்கத்தின் உயர் விருதுகள் பெற்ற நிர்வாகிகள் & ஆசிரியர்கள்

தமிழ்நாடு சாரணர் இயக்கத்தின் மதுரை மாவட்ட ஆணையாளரும் மற்றும் தமிழ்நாடு மாநில உதவி ஆணையாளருமான பள்ளியின் தாளாளர் ஏ. கே. இராமமூர்த்தியின் சாரணர் இயக்கத்திற்காக ஆற்றிய பெரும்பணியைப் பாராட்டும் முகமாக, இந்தியக் குடியரசுத் தலைவர், திருமதி பிரதிபா படேல் அவர்களிடமிருந்து சாரணர் இயக்கத்தின் உயர் விருதான வெள்ளி யாணை விருதை 14-07-2010ஆம் நாளில் குடியரசுத் தலைவர் மாளிகையில் உள்ள அசோகா மாளிகையில் நடந்த விழாவின்போது பெற்று பள்ளியின் மேன்மையை அகில இந்திய அளவில் வெளிப்படுத்தினார்.  
இந்திய சாரணர் & சாரணீய இயக்கத்தில் 25 ஆண்டுகளுக்கு மேலாக பணியாற்றி வரும் பள்ளி ஆசிரியர் பி. ஆர். சந்திரசேகரின் மேலான நீண்டகால சாரணர் இயக்கப் பணியை பாராட்டும் முகத்தான், தமிழ்நாடு அரசின் பள்ளிக் கல்வித் துறை அமைச்சரிடமிருந்து, சாரணர் இயக்க விருதையும் பாராட்டுப் பத்திரத்தையும் பெற்று பள்ளியின் பெருமையைத் தமிழ்நாடு முழுமையாக வெளிப்படுத்தினார்.
# சௌராட்டிர மேல்நிலைப் பள்ளி, மதுரை

## இப்பள்ளி நிர்வாகத்தின் கீழ் இயங்கும் கல்வி நிறுவனங்கள்

- சௌராட்டிர மேல் நிலைப் பள்ளி, (அரசு உதவி பெரும் பள்ளி), காமராசர் சாலை, மதுரை 625009
- சௌராட்டிர இருபாலர் மேல்நிலைப் பள்ளி, (அரசு உதவி பெரும் பள்ளி), (நியு சினிமா திரையரங்கம் அருகில்) மதுரை 625001
- சௌராட்டிர துவக்கப் பள்ளி, (அரசு உதவி பெரும் பள்ளி), கீழவெளிவீதி, மதுரை 625001
- ஸ்ரீபிரசன்ன வெங்கடேசுவர மேல்நிலைப் பள்ளி (சுயநிதிப் பள்ளி), மதுரை 625009
- ஸ்ரீபிரசன்ன வெங்கடேசுவர மழலையர் பள்ளி (சுயநிதிப் பள்ளி), மதுரை 625009
# சௌராட்டிர மேல்நிலைப் பள்ளி, மதுரை

## பள்ளியின் வளர்ச்சிக்குக் வித்திட்ட நிர்வாகிகள்

- எல். கே. துளசிராம்
- கே. வி. இராமாச்சாரி
- ஜெ. இராமய்யர்
- கே. எம். எஸ். இலக்குமணய்யர்
- பி. எஸ். ஏ. கிருட்டிணய்யர்
- கே. ஆர். வி. சீதாராமன்
- சி. எம். வி. கிருட்டிணமாச்சாரி
- என். எம். ஆர். வி. மகாதேவன்
- ஏ. கே. இராமமூர்த்தி
- எஸ். கே. ஜெகநாதன்
- எம். என். சங்கரன்
# சௌராட்டிர மேல்நிலைப் பள்ளி, மதுரை

## ஆதார நூல்கள்

- சௌராஷ்ட்ர மேல்நிலைப் பள்ளி நூற்றாண்டு விழா மலர்.
- மதுரை சௌராட்டிர மேல்நிலைப்பள்ளி, காமராசர்சாலை, நூற்றாண்டு விழா கட்டிட திறப்பு விழா புகைப்படங்கள்
# பரிபாடல் (யாப்பு)

**பரிபாடல் என்னும் யாப்பு** வகை பற்றிய செய்திகள் தொல்காப்பியச் செய்யுளியலில் கூறப்பட்டுள்ளன.
- பரிபாடல் குறைந்தது 25 அடிகளையும், அதிக-பக்கமாக 400 அடிகளையும் கொண்டிருக்கும்.
- பாடல்களை யாப்பு வகையால் வெண்பா, ஆசிரியப்பா, கலிப்பா, வஞ்சிப்பா, மருட்பா என வகைப்படுத்துவர். மற்றும் வாழ்த்தியல், கைக்கிளை, அங்கதம், முதுசொல் எனப் பொருள்நிலை வகையானும் வகைப்படுத்துவர். பரிபாடலானது யாப்பு-வகைப் பாகுபாட்டிலும், பொருள்நிலை-வகைப் பாகுபாட்டிலும் அடங்காது, அனைத்து-வகைப் பாக்களுக்கும் பொதுவாக நிற்கும்.
- பரிபாடலில் கொச்சகம், அராகம், சுரிதகம், எருத்து என்னும் நான்கு உறுப்புகளைக் கொண்டிருக்கும்.
- பரிபாடலில் சொற்சீர் அடி, முடுகியல் அடி ஆகியவை பயின்று வரும். அதனால் பரிபாடலை அந்தச் சீர்கள் வரும் பாவாகவும் கொள்ளப்படும்.
# புள்ளிச் சில்லை

**புள்ளிச் சில்லை** என்பது சில்லை எனப்படும் திணைக்குருவி வகையைச் சேர்ந்த சிட்டுக்குருவி அளவிலான ஒரு பறவை. இது ஆசியாவைத் தாயகமாகக் கொண்டது. இது 1758-இல் லின்னேயசால் அறிவியல் முறைப்படி பெயரிடப்பட்டது.  
இதன் மேற்புறம் பழுப்பாகவும் மார்பு, வயிற்றுப்புறம் செதில் போல் புள்ளிகளுடன் இருப்பதால் புள்ளிச் சில்லை எனப்படுகிறது. இதன் அலகு பெரிதாக கூம்பு வடிவத்தில் இருக்கும். இது புற்களின் கிழங்கினை உணவாகக் கொள்ளும். மேலும் சிறு பூச்சிகளையும் பழங்களையும் உண்ணும். இவை கூட்டமாக வாழும் தன்மையுடையன.  
மேலும் இப்பறவைகள் இவற்றின் அழகிய தோற்றத்தின் காரணமாக செல்லப் பறவைகளாகவும் வளர்க்கப்படுகின்றன.
# முதுநாரை

**முதுநாரை** என்னும் நூல் பெயரளவில் தெரியவரும் நூல்களில் ஒன்று. இறையனார் களவியல் உரை இந்த நூலைக் குறிப்பிடுகிது. அது இந்த நூலைத் தலைச்சங்க காலத்து நூல் எனக் குறிப்பிடுகிறது. இந்த நூல் இப்போது இல்லை,
# முதுநாரை

## ஒப்புமைப் பாடல்கள்

1
:அன்னச் சேவல்! அன்னச் சேவல்!
:ஆடு கொள் வென்றி அடு போர் அண்ணல்
2
:நாராய் நாராய்
:தேம்படு பனையின் கிழங்கு பிளந்து அன்ன
:பவளச் செவ்வாய் செங்கால் நாராய்
# முதுநாரை

## ஒப்புநோக்குக

- முதுகுருகு
# ஓடாநிலைக் கோட்டை

**ஓடாநிலைக் கோட்டை** என்பது தமிழ்நாட்டில் கொங்கு மண்டலத்தில் தீரன் சின்னமலையால் கட்டப்பட்ட கோட்டையாகும். திப்பு சுல்தான் இறந்த பிறகு தீரன் சின்னமலை, கருப்ப சேர்வை துணையுடன் அரச்சலூர் அருகேயுள்ள ஓடாநிலைக்கு வந்து ஒரு சிறிய கோட்டையைக் கட்டினார். பிரித்தானிய கிழக்கிந்திய நிறுவனத்திற்கு எதிராக தாக்குதல்கள் நடத்த அக்கோட்டையைத் தளமாகப் பயன்படுத்தினார்.
# முதுகுருகு

**முதுகுருகு** என்னும் நூல் பெயரளவில் தெரியவரும் நூல்களில் ஒன்று. இறையனார் களவியல் உரை இந்த நூலைக் குறிப்பிடுகிது. அது இந்த நூலைத் தலைச்சங்க காலத்து நூல் எனக் குறிப்பிடுகிறது. இந்த நூல் இப்போது இல்லை,
# முதுகுருகு

## ஒப்புநோக்கப் பாடல்

1
:சேரல், மட அன்னம்! சேரல், நடை ஒவ்வாய்;
:சேரல், மட அன்னம்! சேரல், நடை ஒவ்வாய்:
:ஊர் திரை நீர் வேலி உழக்கித் திரிவாள் பின்
:சேரல், மட அன்னம்! சேரல், நடை ஒவ்வாய்.
2
:அடையல், குருகே! அடையல் எம் கானல்,
:அடையல், குருகே! அடையல் எம் கானல்,
:உடை திரை நீர்ச் சேர்ப்பற்கு உறு நோய் உரையாய்;
:அடையல், குருகே! அடையல் எம் கானல்.
# முதுகுருகு

## ஒப்பு நோக்குக

- முதுநாரை
# ச. சாமுவேல்

**ச. சாமுவேல்** என்பவர் ஒரு முன்னோடி அறிவியல் தமிழ் எழுத்தாளர் ஆவார். இவர் பல உயிரியல், மருத்துவத்துறை நூல்களை எழுதியதுடன் இரஞ்சிதபோதினி என்ற இதழையும் நடத்தி உள்ளார் இவர் பர்மாவில் இரங்கூன் நகரில் ஒரு கல்லூரியில் தலைமை ஆசிரியாராகக் கடமைபுரிந்துள்ளார்..
# ச. சாமுவேல்

## எழுதிய நூல்கள்

- மானுட மர்ம சாத்திரம் - 1908
- மானஸ மர்ம சாஸ்திரம் - 1910
- ஷிப்னாட்டிஸம் - 1913
# மூலக்கூற்று இடைவிசை

**மூலக்கூற்று இடைவிசை** (*intermolecular force*) என்பது அருகருகே உள்ள அணுக்கள், மூலக்கூறுகள், மின்மிகள் ஆகியவற்றினிடையே நிலவும் ஈர்ப்பு அல்லது எதிர்ப்பு விசையைக் குறிக்கும். மூலக்கூற்றினை ஒருங்கே வைத்திருக்கும் மூலக்கூற்று உள்விசையை விட இது குறைந்த வலுவையே கொண்டிருக்கும். எடுத்துக்காட்டாக, ஐதரோகுளோரிக் அமிலத்தின் (HCl) மூலக்கூறுகள் அருகருகே இருக்கும்போது அவற்றினிடையே இருக்கும் விசையை விட, அதன் மூலக்கூற்றுள் இருக்கும் இணைவலுப் பிணைப்பு வகை வேதிப் பிணைப்பின் விசை அதிகமாக இருக்கும்.
மூலக்கூற்று இடை விசைகளும் இரசாயன பிணைப்புகளும் இலத்திரன்கள் பங்குபற்றும் விதத்தில் அடிப்படையாக வேறுபடுகின்றன. இரசாயன பிணைப்புகளில் இலத்திரன்கள் பங்கிடப்பட்டு, இடம்மாற்றப்பட்டு நேரடியாகப் பங்கு கொள்கின்றன. எனினும் மூலக்கூற்று இடை விசைகளில் இலத்திரன்கள் நேரடியாகப் பங்குபற்றுவதில்லை. இலத்திரன்கள் மூலக்கூற்றுக்குள் அல்லது அணுவுக்குள் உள்ள இடத்தைப் பொறுத்து மூலக்கூற்று இடை விசைகள் உருவாகின்றன. மூலக்கூற்று இடை விசை ஏற்படுவதற்கு இலத்திரன்கள் பங்கிடப்படுவதோ, இழக்கப்படுவதோ, ஏற்கப்படுவதோ இல்லை.
ஈர்ப்பு மூலக்கூற்று இடைவிசைகள்:
- இருமுனை-இருமுனை விசைகள்
- அயனி-இருமுனை விசைகள்
- வண்டர்வாலின் விசைகள் (கீசொன் விசை, டிபை விளைவு, இலண்டன் கலைவு இடைவிசை)
# மூலக்கூற்று இடைவிசை

## இருமுனைவு-இருமுனைவுக் கவர்ச்சி விசை

சமச்சீரற்ற மூலக்கூறில் உள்ள அணுக்களிடையே உள்ள மின்னெதிர்த்தன்மை வித்தியாசம் காரணமாக இருமுனைவு-இருமுனைவுக் கவர்ச்சி விசை ஏற்படுகின்றது. இது குறிப்பிடத்தக்களவுக்கு முக்கியமான இடைவிசையாகும். இக்கவர்ச்சி விசை ஏற்படுவதற்கு மூலக்கூறு சமச்சீரற்றதாகவும், நேரடியாகப் பிணைக்கப்பட்ட அணுக்களிடையே மின்னெதிர்த்தன்மை வித்தியாசமும் இருத்தல் அவசியமாகும். இவ்வகைக் கவர்ச்சி இடைவிசை உள்ள சேர்வைகள் முனைவுச் சேர்வைகள் என அழைக்கப்படும். நீர், அமோனியா, ஐதரசன் குளோரைடு, ஐதரசன் புளோரைடு என்பன முனைவுச் சேர்வைகளாகும். இச்சேர்வைகளில் மின்னெதிர்த்தன்மை அதிகமான N, O, Cl, F ஆகிய அணுக்கள் மின்னெதிர்த்தன்மை குறைந்த ஐதரசனிடமிருந்து இலத்திரன்களை இழுப்பதால் (அயன் பிணைப்பு போன்று முழுமையாகக் கவர இயலாது) இலத்திரன்கள் மின்னெதிர்த்தன்மை கூடிய அணுவின் பக்கம் அதிக நேரத்தைச் செலவிடும்.
:
உதாரணமாக HCl இல் மின்னெதிர்த்தன்மை அதிகமான Cl பக்கம் சிறிய மறையேற்றமும், மின்னெதிர்த்தன்மை குறைந்த H பக்கம் சிறிய நேரேற்றமும் ஏற்படும். இதனால் HCl மூலக்கூறுகளிடையே இருமுனைவு-இருமுனைவுக் கவர்ச்சி விசை உருவாகின்றது.
# மூலக்கூற்று உள்விசை

**மூலக்கூற்று உள்விசை (Intramolecular Force)** என்பது ஒரு மூலக்கூற்றின் அணுக்களை ஒன்றோடு ஒன்று பிணைத்து வைத்திருக்கும் ஒரு வகை விசையாகும் . இவ்விசையானது எல்லா வகையான வேதிப் பிணைப்புகளிலும் காணப்படும். அருகருகே இருக்கும், பிணைப்பில்லா அணுக்கள், மூலக்கூறுகள் இவற்றினிடையே இருக்கும் மூலக்கூற்று இடைவிசையை விட இது வலுவானதாக இருக்கும்.
# மூலக்கூற்று உள்விசை

## மூலக்கூற்று உள்விசையின் வகைகள்

மூலக்கூற்றில் உள்ள அணுக்களின் வகையைப் பொருத்தும், அவற்றின் எதிர்மின்னிகளின் குணத்தைப் பொருத்தும் மூலக்கூற்று உள்விசை மூன்று வகையாகப் பிரிக்கப்படும். அவை:  
- அயனிப் பிணைப்பு
- இணைவலுப் பிணைப்பு
- மாழைப் பிணைப்பு  
என்பவையாகும்.
# இந்து தேசத்துக் கால்நடைக்காரர் புஸ்தகம்

**இந்து தேசத்துக் கால்நடைக்காரர் புஸ்தகம்** என்பது வெ. ப. சுப்பிரமணிய முதலியார் அவர்கள் மொழிபெயர்த்து வெளியிட்ட ஒரு கால்நடை மருத்துவ நூல் ஆகும். கால்நடை மருத்துவத்தில் தமிழில் வெளிவந்த முன்னோடி நூல்களில் இதுவும் ஒன்று. இந்த நூல் 10 அதிகாரங்களைக் கொண்டுள்ளது. 238 பக்கங்களைக் கொண்டது.
# விக்கிப்பீடியா:ஆகஸ்ட் 24, 2013 சென்னை விக்கிப்பீடியா பட்டறை

அம்பத்தூரில் உள்ள சர் இராமசாமி முதலியார் மேல்நிலைப் பள்ளியில் ஆகஸ்ட் 24, 2013 அன்று விக்கிபீடியா விழிப்புணர்வு பயிற்சி நடைபெற்றது. பள்ளியின் அறிவியல் மன்றம் மற்றும் தகவல் தொழில்நுட்பவியல் மன்றம் ஆகியவை இணைந்து நடத்திய இப்பயிற்சியில் பள்ளியின் மேனிலை வகுப்பு மாணவர்கள் அனைவரும் கலந்து கொண்டனர்.  
சூர்யப்பிரகாஷ் வழிகாட்டுதலில் மாணவர்களுக்கு விக்கிப்பீடியா பற்றிய பொதுவான அறிமுகம், தமிழ் விக்கிப்பீடியா திட்டங்கள் பற்றிய விழிப்புணர்வு போன்றவை அளிக்கப்பட்டன. இந்நிகழ்ச்சியில் பள்ளியின் கல்வியியல் ஆலோசகர் சுந்தரவடிவேலு, கணினி அறிவியல் ஆசிரியர் சங்கர், இயற்பியல் ஆசிரியர் இரவிசங்கர் ஆகியோர் கலந்து கொண்டனர்.
# பத்கரீத்சா

**பத்கரீத்சா** (*Podgorica*, ; நகரம் மொண்டெனேகுரோவின் தலைநகரமாக விள்ங்குகிறது. இது மொண்டெனேகுரோவிலேயே பெரியதும், ஒரு சிறிய மலைக்குன்றின் கீழ் அமைந்துள்ள நகருமாகும். 1946 முதல் 1992 வரை இந்நகரத்தின் பெயர் டீட்டோகிராது (Titograd) என்று பெயர் வழங்கப்பட்டது. இங்குள்ள சீட்டா (Zeta) என்ற பகுதியில் வளமான பியெலொப்வில்ச்சி என்ற பள்ளத்தாக்கும், ரிப்னிகா மற்றும் மொராக்கா என்ற நதியும் பாய்ந்து இந்நகரை வளமானதாக்குகிறது. இந்நகரின் வடக்கில் அட்ரியாட்டிக் கடல் பகுதியில் குளிர் கால ஓய்வு மையங்கள் அதிகமாக காணப்படுகிறது. 2011 மக்கள்தொகைக் கணக்கெடுப்பின்படி 156,169 என அறியப்படுகிறது. மொண்டெனோகுரோவின் நிலப்பகுதியில் 10.4% மக்கள்தொகையில் 29.9% (சதவீதம்)மும் கொண்டுள்ளது. இந்நகர் மாண்டிநீக்ரோவின் கல்வி கலச்சார மையமாகவும் விளங்குகிறது.
# வித்யாரம்பம் (நிறுவனம்)

**வித்யாரம்பம்** என்பது ஒரு தொண்டு நிறுவனம் ஆகும். தமிழகத்தின் சென்னையைத் தலைமையகமாகக் கொண்டு இயங்கிவரும் தன்னார்வ நிறுவனம் இது. தமிழகத்தின் கிராமப்புறக் குழந்தைகளுக்கு இலவசக் கல்வி அளிக்கும் பணியில் ஈடுபட்டு வருகிறது. 2002 - ஆம் ஆண்டு கன்னியாக்குமரி மாவட்டத்தின் வட்டக் கோட்டை எனும் கிராமத்தில் 17 மாணவர்களுடன் ஆரம்பித்த இந்நிறுவனம் இன்று 3264 கிராமங்களில் இயங்கிவருகிறது. இதுவரை 7,29,450 மாணவர்கள் கல்வி பெற்றுள்ளனர்.
# லா பா சாட்

**லா பா சாட்** (*Lau Pa Sat*, "பழைய கடைத்தொகுதி") அல்லது **தெலோக் ஆயர் கடைத்தொகுதி** (*Telok Ayer Market*) என்பது சிங்கப்பூரின் மையப் பகுதியில் அமைந்துள்ளது. சிங்கப்பூரின் வரலாற்றுச் சிறப்புமிக்க கட்டிடங்களில் இதுவும் ஒன்று. 1825 முதல் இக்கடைத் தொகுதி இயங்கிவருகிறது. இது பல்வேறு சிறு உணவுக்கடைகள், 24 மணி நேரம் இயங்கும் கடைகள், செருப்பு தைக்கும் கடை, தையல் கடை போன்றவற்றைக் கொண்டுள்ளது. இதில் பெரும்பாலும் உணவுக் கடைகளே அதிகம். பல்வேறு நாட்டு உணவுகள் கிடைக்கும் இடம் இது. புனரமைப்பிற்கு முன்னர் வார இறுதி நாட்களில் சிறு இசைக்குழுவின் இசைக் கச்சேரி நடந்து வந்தது.
# லா பா சாட்

## வரலாறு

19 ஆம் நூற்றாண்டில் இக்கடைத் தொகுதியானது மிகச்சிறிய மரக்கட்டிடத்தில் இருந்து வந்தது. தெலோக் ஆயர் என்ற மலாய் மொழிச் சொல்லுக்கு தண்ணீர் வளைகுடா என்று பெயர். இக்கடைத் தொகுதியானது அழகிய வேலைப்பாடுகளுடன் கூடிய வார்ப்பு இரும்பினால் கட்டப்பட்டுள்ளது.  
முதலில் பல்வேறு வகையான கடைகள் இங்கு இருந்தாலும் 1973 ற்கு பின்னர் இதில் பெரும்பாலும் உணவுக்கடைகளே இயங்கிவருகின்றன. ஃராபல்ஸ் ப்ளேஸ் இரயில் நிலையம் இதன் அருகில் அமைந்துள்ளது.
# லா பா சாட்

## மறுசீரமைப்பு

பராமரிப்பு மற்றும் மேம்பாட்டுப் பணிகளுக்காக செப்டம்பர் 01 ,2013 முதல் இரண்டு மாதங்களுக்கு மூடப்படும் என அறிவிக்கப்பட்டது. நான்கு மில்லியன் செலவில் மேற்கொள்ளப்பட்ட மேம்பாட்டுப் பணிகள் 9 மாதங்கள் நடைபெற்றன. பராமரிப்பு மற்றும் மேம்பாட்டுப் பணிகளுக்குப் பின்னர் 2014 ஆம் ஆண்டு ஜூன் மாதம் 30 ஆம் தியதி மீண்டும் செயல்படத் தொடங்கியது. பல புதிய கடைகளும் செயல்படுகின்றன. மறுசீரமைப்பிற்கு முன்னர் 90 கடைகளுடன் இயங்கி வந்தது. இப்போது 54 உணவுக் கடைகளும் (stalls) 14 சிறு உணவுச் சாலைகளுடனும் (mini restaurants) இயங்கிவருகிறது.
# லா பா சாட்

## புகைப்படங்கள்

மேம்படுத்தப்பட்ட "லா பா சாட்"டின் (தெலோக் ஆயர் கடைத்தொகுதி)யின் புகைப்படங்கள்.
# விக்கிப்பீடியா:ஆலமரத்தடி/தொகுப்பு89

## தமிழ் விக்கிக் கூடலுக்கான வருகை விருப்பப் பதிவு

தமிழ் விக்கிப்பீடியாவின் பத்தாண்டு நிறைவை ஒட்டி செப்டம்பர் மாதம் சென்னையில் தமிழ் விக்கிப்பீடியா கூடல் நிகழ்வு ஒன்றை ஏற்பாடு செய்யலாமா என்று உரையாடி வருகிறோம். இதில் கலந்து கொள்வதற்கான உங்கள் விருப்பம், தேவைகளைத் தெரிவித்தீர்கள் என்றால், அதன் அடிப்படையில் முடிவெடுத்துச் செயற்பட முடியும். குறிப்பாக, வெளிநாடு அல்லது வெளியூரில் இருந்து கலந்து கொள்வோருக்கான பயண உதவித் தொகை, தங்குமிடத் தேவை குறித்து அறிந்து கொண்டால் தான் அதற்கு ஏற்ப நிதி ஏற்பாடு செய்ய முடியும். உங்கள் விருப்பத்தை இங்கு தெரிவியுங்கள். நன்றி.--இரவி (பேச்சு) 12:51, 21 சூன் 2013 (UTC)
# விக்கிப்பீடியா:ஆலமரத்தடி/தொகுப்பு89

## நாளிதழ் செய்தி

திருநெல்வேலி புத்தகக் கண்காட்சியில் விற்பனைக்காகச் சென்றிருக்கும் நண்பர் ஒருவர் கடைகளில் தொங்கவிடப்படும் நாளிதழின் முக்கியச் செய்திகள் அடங்கிய சுவரொட்டியில் இன்று, தமிழ் விக்கிப்பீடியா பத்தாண்டுகள் எனும் தலைப்பில் (தினகரன் நாளிதழ்) சுவரொட்டிச் செய்தியைப் பார்த்ததாகத் தொலைபேசியில் தெரிவித்தார். நான் அந்தச் செய்தியை இணையத்தில் தேடினேன் சிக்கவில்லை. தங்களுக்கு அந்தச் செய்தி கிடைக்கிறதா? என்று முயற்சித்துப் பாருங்கள். கிடைத்தால் இணைய முகவரியைப் பதிவு செய்யுங்கள். திருநெல்வேலி மாவட்டத்தைச் சேர்ந்தவர்கள் முடிந்தால் சுவரொட்டிச் செய்தியை படமாக்கிப் பதிவேற்றம் செய்யுங்கள். --தேனி. மு. சுப்பிரமணி.<sup>/உரையாடுக</sup>. 05:20, 22 சூன் 2013 (UTC)  
:ஆம். நானும் திருச்சி வானொலி நிலைய நேர்க்காணல் சென்ற போது (20/6/2013)இத்தகவலைச் சொன்னார்கள். ஆனால் இணையத்தில் கிடைக்கவில்லை-- பார்வதிஸ்ரீ (பேச்சு) 06:10, 22 சூன் 2013 (UTC)
# விக்கிப்பீடியா:ஆலமரத்தடி/தொகுப்பு89

## X!'s Edit Counter

<div lang="en" dir="ltr">
<small>(Sorry for writing in English. You can translate the proposal.)</small>  
Should X!'s edit counter retain the opt-in requirement? Your input is strongly encouraged. Voice your input here.—<span>cyberpower <sup>Chat<sub>Automation</sub> 05:03, 23 சூன் 2013 (UTC)
:<small>Distributed via Global message delivery. (Wrong page? Fix here.)</small>
</div>
# விக்கிப்பீடியா:ஆலமரத்தடி/தொகுப்பு89

## கொலராடோ பல்கலைக்கழக இலவச ஒப்பியக்க/ஒப்புருவாக்கங்கள் (PhET) - தமிழிலும் செய்யலாம்

இயற்பியல் நோபல் பரிசாளர் கார்ல் வீமன் (Carl Wieman) அறிவியல் முறைப்படியே அறிவியலைக் கற்பது பற்றிப் பல ஆய்வுகள் செய்துள்ளார். வெறும் நினைவாற்றலால் மட்டும் இல்லாமல் உண்மையான இயங்கறிவு பெற ஒப்புருக்கள், ஒப்பியக்கங்கள் (சிமியுலேசன்) செய்து பார்த்து அறிந்து கொள்வது நல்லது என்று கூறுவார். அந்த ஒப்புருக்கள், ஒப்பியக்கங்கள் மூலம் தாங்கள் 'விளையாடி" - அதாவது அவர்கள் விருப்பம் போல் இயக்கக்கூறுகளை மாற்றி அதன் விளைவுகளை தாங்களாகவே அறிந்து அதன் வழி உள் தங்கும்படி அடிப்படைக் கருத்துகளைப் புரிந்துகொண்டு அறிவை வளர்க்க உதவும் விளையாட்டுகள்- அவற்றின் பயனாக மாணவர்கள் செய்முறையாக கருத்துகளை உள்வாங்குவது நல்லது. இந்த ஒப்பியக்கங்களை மிக எளிதாகத் தமிழாக்கலாம். புது ஒப்பியகக்ங்களையும் உருவாக்க்வும் செய்யலாம். சிலவற்றை நான் செய்தும் பார்த்தேன், மிகவும் எளிது. நல்ல தமிழில் பல நூற்றுக்கணக்கான ஒப்பியக்கங்களை ஆக்கலாம். இப்பொழுதுள்ள ஒப்பியக்கங்களை இங்கே காணலாம். மொழிபெயர்க்க விரும்புவோர் இப்பக்கத்தைப் பாருங்கள் --செல்வா (பேச்சு) 19:40, 23 சூன் 2013 (UTC)
# விக்கிப்பீடியா:ஆலமரத்தடி/தொகுப்பு89

## பெரு வழக்கா இலக்கணமா?
# விக்கிப்பீடியா:ஆலமரத்தடி/தொகுப்பு89

## பெரு வழக்கா இலக்கணமா?

### அதிகம் விடும் இலக்கணப் பிழைகளுக்குத் தனிப்பக்கம்

இலக்கணமா? வழக்கா? என்றால் இலக்கணம் தான் முதலில். இலக்கணத்தை வழக்காக்கி விடலாம். அதையே மாற்றிச் செய்தால் ஒத்து வராது. ஆனால் முதலில் இதனால் பாதிக்கப்படுபவர்கள் புதுப் பயனர்கள், வேற்று மொழி ஆனால் தமிழ் தெரிந்த பயனர்கள், அதைவிட முக்கியமானது பள்ளியில் மட்டும் தமிழ் இலக்கணம் படித்துவிட்டு இப்போது என்னைப் போன்று மறந்து போனவர்கள்.  
சரி அதனால் இதை இப்படியே விட முடியாது. ஆனால் கட்டுக்குள் கொண்டு வரலாம். அதற்கு ஒரு வழி அதிகம் விடும் இலக்கணப் பிழைகளுக்குத் தனி விக்கிப்பக்கம் வைப்பது. உதாரணமாக நாம் வல்லின மெய்யை சொல்லின் இறுதியில் வைத்து எழுதுவது, இடையின எழுத்துக்களில் 'வ'வை தவிர மற்ற எழுத்துக்களைக் கொண்டு சொல்லை ஆரம்பிப்பது. உதாரணம் பச்சக்குட்டக் தவறு. பச்சக்குட்டக்கு சரி. ராமன் தவறு. இராமன் சரி. இதைப் போன்று அதிகம் விடப்படும் தவறுகளுக்கு சரியான இலக்கணம் எது என்று பட்டியல் போட்டுவிட்டால் புதுப்பயனர் வரவேற்பில் அந்த பக்கத்தின் இணைப்பையும் சேர்த்தால் பெருமளவு இதைப் போன்ற இலக்கணப்பிழைகள் சரியாகிவிடும். முக்கியமாக இனி தவிர்க்கப்படும்.--தென்காசி சுப்பிரமணியன் (பேச்சு) 15:50, 24 சூன் 2013 (UTC)  
:: பார்க்க:
- விக்கிப்பீடியா:தமிழ் இலக்கணக் கையேடு
- விக்கிப்பீடியா பேச்சு:தமிழ் இலக்கணக் கொள்கைகள்
--Natkeeran (பேச்சு) 15:55, 24 சூன் 2013 (UTC)  
இவ்விடயத்தில்தென்காசி சுப்பிரமணியனின் கருத்தை ஆதரிக்கிறேன். ஒரு பட்டியலை ஏற்படுத்துவதுடன் அதனை அ முதல் னௌ வரையான ஒழுங்கில் அமையுமாறு பார்த்துக் கொள்ள வேண்டும். அத்துடன், அதில் ஒரு நிரலில் பிழையான சொற்களையும் அடுத்த நிரலில் சரியான சொற்களையும் அதற்கடுத்த நிரலில் அதற்கான காரணத்தையும் தொகுக்கக் கூடியவாறு அமைத்தால் நன்று. அப்போது, அதற்குத் தக்கவாறு சொற்களைச் சேர்க்க வசதியாயிருக்கும்.--பாஹிம் (பேச்சு) 16:20, 24 சூன் 2013 (UTC)  
:அவசியம் இது தேவை. நான் படித்த பள்ளியில் தமிழ் வகுப்பு நடந்ததே கிடையாது. இது 100 சதவீதம் உன்மை. தமிழ் பாடவேளைகளிலும் ஆங்கிலம் அல்லது கனக்கு, அறிவியல் பாடங்களே எடுக்கப்படும். தமிழ் இலக்கணம் எங்களுக்கு சொல்லித்தரப்பட்டதே இல்லை. பள்ளி முடிந்து, கல்லூரியிலும் முழுக்க ஆங்கில வழிக் கல்விதான். எனது எழுத்துக்களில் இலக்கண மற்றும் எழுத்துப் பிழைகள் மலிந்திருப்பதற்கு காரனமும் இதுவே. பிற்பாடு இதற்காக வருந்தி இலக்கண புத்தகங்களை படிக்க முனைந்த போதும், அடிப்படையே தெரியாததால் புரிந்து படிக்க இயலவில்லை. எனவே என்னைப் போன்றவர்களுக்கு இது மாதிரியான உதவி பக்கங்கள் கட்டாயம் தேவை.--அராபத் (பேச்சு) 05:02, 25 சூன் 2013 (UTC)  
:விருப்பம் சொல்வதற்கு ஒரு வார்ப்புரு இருப்பதைப் போல அதிர்ச்சியைக் காட்டவும் ஒரு வார்ப்புரு வேண்டும் போலவே? :( நான் மெட்ரிக், நடுவன் கல்வி வாரியம், மாநிலக் கல்வி வாரியம் எல்லாவற்றிலும் மூன்று நகரங்களிலும் பயின்று இருக்கிறேன். எங்கும் இந்த அளவு மோசமில்லை. தமிழுக்கு உரிய முக்கியத்துவம் கொடுத்துச் சொல்லித் தந்தார்கள். நான் அண்மையில் எழுதிய மின்னூலைக் கூட என் தமிழாசிரியர்களுக்குப் படையலிடும் அளவுக்கு நல்ல ஆசிரியர்கள் கிடைத்தார்கள்.--இரவி (பேச்சு) 15:08, 2 சூலை 2013 (UTC)
::தென்காசியாரின் இந்த சிந்தனை மிகவும் போற்றுதற்குறியது. தமிழே அறியாத தமிழர்களாக நம் சமூகம் உருவாக்கப்பட்டுக் கொண்டிருக்கும் நிலையில், தமிழினை சொற்பிழை மற்றும் இலக்கணப் பிழை இன்றி எழுத விக்கப்பீடியா உதவ வேண்டும். --சகோதரன் ஜெகதீஸ்வரன் (பேச்சு) 04:57, 27 சூன் 2013 (UTC)
# விக்கிப்பீடியா:ஆலமரத்தடி/தொகுப்பு89

## தமிழ் விக்கிப்பீடியா மின்னூல்கள்

தமிழ் விக்கிப்பீடியாவின் உங்களுக்குத் தெரியுமா பகுதியின் சில துணுக்குகளை எடுத்து சோதனை முறையில் ஒரு மின்னூல் செய்து பார்த்தேன். .mobi, .epub வடிவங்களைத் தரவிறக்கிப் படித்துப் பாருங்கள். iPad வைத்திருப்பவர்கள் iBooks, Kindle for iPad ஆகியவற்றில் வாசிக்கலாம். ஆண்டிராய்டு கருவி வைத்துள்ளவர்கள் ePub for Android செயலி மூலமும் நன்றாக தமிழ் மின்னூல்களை வாசிக்க முடியும். இப்போதைக்கு இந்த இரண்டு கோப்பு வடிவங்களை இணைத்துள்ளேன். PDF ஆகவும் வெளியிட்டால் அனைத்துக் கருவிகளிலும் பிரச்சினை இன்றி வாசிக்க முடியும். சரி, ஏன் இந்தச் சோதனை?  
- தமிழ் விக்கிப்பீடியாவின் உள்ளடக்கத்தை இணைய இணைப்பு இல்லாத கருவிகளுக்கும் கொண்டு செல்ல முடியும். தமிழிணையத்தில் நிறைய பேர் மின்னூல்களைத் தேடுகிறார்கள். ஆனால், தமிழுக்கு இது போன்று வாசிக்கக் கிடைக்கும் கட்டற்ற நூல்கள் மிகக் குறைவே. இந்நூல்களில் உள்ள இணைப்புகளைச் சொடுக்குவதன் மூலம் விக்கிப்பீடியா தளத்துக்கான புதிய வாசகர்களையும் பெறலாம்.
- மின்னூல் என்பதால் கொஞ்சம் கொஞ்சமாக உருவாக்கலாம். அவ்வப்போது புதிய பதிப்புகளை வெளியிடலாம். இற்றைப்படுத்தலாம்.
- உங்களுக்குத் தெரியுமா போன்ற துணுக்கு நூல்களைச் சட்டென உருவாக்கி விடலாம். தற்போது உள்ள தொகுப்புகளை ஆண்டுவாரியாகவோ துறை வாரியாகவோ ஒழுங்கு செய்து வெளியிடலாம். இதற்குப் பெரிய உரை திருத்தம், சரி பார்ப்பு என மெனக்கெடத் தேவையில்லை.
- துறை சார் கட்டுரைகள் எழுதுவதில் ஆர்வமுள்ளோர் தங்கள் துறை கட்டுரைகளை மட்டும் தொகுத்து ஒரு மின்னூலாக வெளியிடலாம். இது போன்ற நூல்களைத் தமிழ் விக்கிப்பீடியாவின் முதற்பக்கத்தில் இருந்து காட்சிப்படுத்தலாம். குண்டு குண்டு புத்தகங்களைப் போல் அல்லாமல் இது போன்ற கையடக்கக் கருவிகளில் சிறிய கட்டுரைகள் வாசிக்க இலகுவாக இருக்கும். எனவே, தமிழ் விக்கிப்பீடியாவின் குறுங்கட்டுரைகளைக் கொண்டு கூட பல பயனுள்ள நூல்களை உருவாக்க முடியும்.  
இம்முயற்சியில் ஆர்வம் உள்ளோர் தெரிவியுங்கள். முறையான திட்டமாகச் செயற்படுத்துவோம். ஒரு மின்னூலை உருவாக்கும் வழிமுறை மிக இலகுவாக உள்ளது. அதனைப் பிறகு விரிவாக பகிர்ந்து கொள்கிறேன்.  
வேறு எந்த விக்கிப்பீடியாவிலும் மின்னூல்கள் வெளியிடுகிறார்களா என்று தெரியவில்லை. நாம் செய்தால் ஒரு முன்னோடிச் செயற்பாடாக இருக்கும். இப்போது எல்லாம் மொட்டை மாடியில் துணி காயப் போடப் போனால் கூட, "தமிழ் விக்கிப்பீடியாவின் பத்தாண்டை முன்னிட்டு இதைச் செய்வோமோ அதைச் செய்வோமா.. " என்று ஒரே சிந்தனையாக உள்ளதால் இது போன்று பல தொடர் யோசனைகள் வரலாம் என்று எச்சரிக்கிறேன் :) --இரவி (பேச்சு) 11:41, 24 சூன் 2013 (UTC)  
அருமையான திட்டம், இரவி. செய்வோமே.--பாஹிம் (பேச்சு) 16:26, 24 சூன் 2013 (UTC)  
:இரவி, பலர் இப்போது மின்னூல்களை App வடிவில் வெளியிடுகிறார்கள் (தினமலர், தினகரன், கல்கியின் சிறுகதைகள் போல). அவ்வாரும் முயன்று பார்க்கலாம்.--அராபத் (பேச்சு) 05:09, 25 சூன் 2013 (UTC)  
:இவ்வாறே சிறப்பு கட்டுரைகளைக் கூட செய்யலாம். நிறைய இணையப் பயனர்கள், நூல்களை தரவிறக்கி பிறகு படிப்பதை வழக்கமாக வைத்துள்ளார்கள். மிகச் சிறந்த யோசனை இது. செயல்படுத்த வாழ்த்துகள் --சகோதரன் ஜெகதீஸ்வரன் (பேச்சு) 05:41, 25 சூன் 2013 (UTC)
# விக்கிப்பீடியா:ஆலமரத்தடி/தொகுப்பு89

## tamil fonts

komara muthu 05:12, 26 சூன் 2013 (UTC) Tamil il yelutha vasathikal illai. Pls tell me... Cell pesikalil intha vasathì kidaikuma....
# விக்கிப்பீடியா:ஆலமரத்தடி/தொகுப்பு89

## udavi

komara muthu 06:11, 26 சூன் 2013 (UTC) wikipedia tamil il yeluda kooduthal vasathikal vendum.. Udavi koruga... Udadvi pakkangal... Tamil yeluthuru matra.. Ithu pönra pakkangal onru pola thonrukirathey? Thavaraga irunthal manniyungal... Ithil matram vendum...  
எனக்கு சுதை சிற்பம் என்ற வார்தையை ஆங்கிலத்தில் மொழி பெயர்க்க
# விக்கிப்பீடியா:ஆலமரத்தடி/தொகுப்பு89

## எண்ணிக்கை காட்டாத பக்கங்கள்

- பகுப்புகளுக்கு அதிகமாக இணைக்கப்பட்டவை
- அதிகம் இணைக்கப்பட்ட பகுப்புகள்
- வேண்டிய பகுப்புகள்  
ஆகிய பக்கங்களில் பக்கங்களுக்கு அதிகமாக இணைக்கப்பட்டவை என்ற கட்டுரைப் போன்று எண்ணிக்கைகள் காட்டப்படவில்லை. தொழில்நுட்பம் அறிந்தோர் சரி செய்ய வேண்டுகிறேன். நன்றி --சகோதரன் ஜெகதீஸ்வரன் (பேச்சு) 07:11, 26 சூன் 2013 (UTC)
# விக்கிப்பீடியா:ஆலமரத்தடி/தொகுப்பு89

## புதுப்பயனர்களுக்கு வழிகாட்டல் காணொளிகள்

வணக்கம், விக்கப்பீடியாவின் அண்மைய மாற்றங்கள் பகுதியை நோக்கும் பொழுது புதிய பயனர்களின் வருகை முன்பை விட சற்று கூடுதலாக இருப்பதை உணர முடிகிறது. கடந்த 30 நாட்களில் பங்களித்தோர் எண்ணிக்கையும் 301 ஆக மாறியுள்ளது. தமிழ்த்தட்டச்சு முறையை அனைவரும் அறிவதில்லை. தன்முனைப்பாக போரடி தமிழ்தட்டச்சு கற்றுக் கொண்டவர்களே அதிகம். சிலர் நண்பர்களின் துணையோடு அறிந்து கொள்கின்றார்கள். இவ்வாறு தமிழ்த்தட்டச்சு தெரிந்தவர்கள் வலைப்பதிவுகளில் சில காலம் எழுதிவிட்டு விக்கிப்பீடியாவிற்கு எழுத வருகிறார்கள். அத்துடன் வலைப்பதிகளில் ஒன்றாகவே விக்கப்பீடியாவையும் கருதுகிறார்கள். அதனால் வலைப்பதிவுகளுக்கும் விக்கிப்பீடியாவிற்குமான வேறுபாடுகள் அவர்களுக்கு புரிவதில்லை. அவர்களுடையப் பங்களிப்பு விக்கப்பீடியாவிற்கு ஏற்றதாக இல்லாத நிலையில் நிர்வாகிகளால் நீக்கப்படும் பொழுது, அவர்கள் அதிச்சியடைகிறார்கள், வெறுப்படைகிறார்கள். அவர்களுக்கு சரியான வழிகாட்டலாக நிர்வாகிகளால் தொடர்ந்து செயல்பட இயலும் என்றாலும், அனைத்து நேரங்களிலும் நிர்வாகிகள் விக்கப்பீடியாவில் இருக்கும் வாய்ப்பு குறைவு. இந்த வேறுபாடுகளை நிர்வாகியும், பயனரும் உரையாடல் மூலமாக தீர்த்துக் கொள்வதில் இருக்கும் சிரமங்களை காண இயலுகிறது. அதனால் வழிகாட்டல் காணொளிகள் போன்றவைகளை உருவாக்கி தர வேண்டுகிறேன். அரிதாக பங்களிக்க வரும் பயனர்களுக்கு இருக்கும் சிரமங்களை குறைப்பதன் மூலம் விக்கிப்பீடியாவின் பங்களிப்பு உயரும் என்பது என் திடமான நம்பிக்கை. நன்றி. --சகோதரன் ஜெகதீஸ்வரன் (பேச்சு) 05:13, 27 சூன் 2013 (UTC)  
விக்கிப்பீடியா என்பது மூன்றாம் நிலை மூலம் என அவர்களுக்கு புரிய வைத்தால் இதைப் போன்று சிக்கலில்லை. ஆனால் புதுப்பயனராக வரும் போதே அவ்ர்களுக்கு இதைப் போன்ற சொற்கள் குழப்பத்தையே ஏற்படுத்தும் என்கிறார் இரவி. மூன்றாம் நிலை மூலம் என்ன என்பதற்கும் அக்காணொளி அமைவது போல் இருந்தால் நன்று.--தென்காசி சுப்பிரமணியன் (பேச்சு) 11:34, 27 சூன் 2013 (UTC)  
:: நல்ல எண்ணம். இம் மாதிரி முயற்சிகள் சில முன்னர் உண்டு. --Natkeeran (பேச்சு) 13:27, 27 சூன் 2013 (UTC)  
- 2011 இல் பதிவேற்றப்பட்ட ஓர் வழிகாட்டல் காணொளி -- பார்வதிஸ்ரீ (பேச்சு) 12:06, 28 சூன் 2013 (UTC)  
:அனைவருக்கும் நன்றி. தக்க சமயத்தில் முந்தைய காணொளிகளை மாதிரியாக் கொண்டு புதிய அதிகாரப்பூர்வ வழிகாட்டல்களை உருவாக்குவீர்கள் என்று நம்புகிறேன். மீண்டும் நன்றி. --சகோதரன் ஜெகதீஸ்வரன் (பேச்சு) 19:33, 28 சூன் 2013 (UTC)